Maɛna ussan i iɛeddan, ur am-d-skidbeɣ ara, kerheɣ-kem am qeḍran, ulac s wayen ur am-d-dɛiɣ ara, amzun d kem iyi-kksen tasumta ɣef i sendeɣ deg tudert-iw. Ayen yakk i am-d-nniɣ, yella-d uqbel ad afeɣ ayen i tura s ufus-is, seg wasmi i tessen tira akked tɣuri, ufiɣ-t am ugerruj ur nettnuzu s yidrimen n ddunit. Ayen i ẓrant wallen-iw, ayen ɣrant seg wayen i tura s tefransist, mačči d taɣawsa ideg ara semḥeɣ kan akka, neɣ ad ttǧǧeɣ ad tekcem deg tatut.